Симеоновград чества празник днес, наградиха 10-те най-добри спортисти - Haskovo.NET\n16:02, 06 дек 2018 г.\nЖулиета Панкова е спортист №1 на годината в Симеоновград\nЦеремония по награждаване на 10-те най-добри спортисти се състоя в Симеоновград по повод празника на града – 6 декември. Челните места в класацията отново са заети от местните борци. На първа позиция е двукратната вицешампионка от държавните първенства и шампионка на плажна борба Жулиета Панкова. В списъка на „топ 10“ следват Минка Розалиева, Клаудия Колева, Благой Александров, Митко Йорданов, Тихомир Богомилов и Антон Антонов. Класацията на най-добрите спортисти в града допълват лекоатлетите Мария Светославова, Гергана Красимирова и Габриел Димитров.\nЗа най-добър тим на града бе определен отборът по борба за момичета, а за треньор на годината отново бе избран Росен Бонев, който от 30 години ръководи местния клуб по борба „Вълко Костов“ и е общински съветник в Града край Марица.\nНай-добрите спортисти получиха парични премии в размер на 2000 лева, които им връчи кметицата на Симеоновград Милена Рангелова.\nПо-рано през деня се проведе официална церемония по издигане на националния трибагреник и знамето на Европейския съюз, както и тържествена сесия на Общински съвет в Симеоновград и концерт. Гост на празника бе областният управител на Хасково Станислав Дечев. Той припомни, че правителството подпомага Симеоновград чрез финансиране подмяната на водопроводи, асфалтирането на улици, благоустрояването на градската среда, в това число и санирането на блокове. „Но заедно с държавата, за подобряването на живота във Вашия град допринасят и решенията на местната власт. Затова г-жо Рангелова, г-жо Стоева, дами и господа общински съветници, вземайте мъдри решения и продължавайте да управлявате разумно и в интерес на хората от Симеоновград“. С тези думи се обърна Станислав Дечев към кметицата, председателката на Общинския съвет и съветниците.\nПо време на тържествената сесия бяха представени исторически реферати на ученици от Симеоновград. Тази вечер ще бъде запалена коледната елха на централния площад в града.\n19:01, 6 дек 2018\nХубаво правят в Симеоновград ,ама това нещо с червената вратовръзка какво прави там?Отварат! Добре че им остават още 2 месеца власт!\n19:37, 6 дек 2018\nНе нищо с червена вратовръзка, а откровено едно недоразумение с такава. Но още малко ще стиснем зъби да ги изтраем актуалните властимащи.\n19:03, 6 дек 2018\nАбе тая кметица не е ли на Пеньо Магарето жена му?Нека маричани да кажат.\n14:26, 7 дек 2018\nАбе тоя с псевдоним мастикаджия не е ли един бивш провалил се управник. Нека маричани кажат.


Една личност, един вот и само един кандидат : Chronicle.bg\nЕдна личност, един вот и само един кандидат\n10 март, 2014 09:10 | от Станислав | Живот\nСевернокорейските избиратели отидоха до избирателните урни, за да изберат нова национална законодателна власт, но никой всъщност не гласува за много кандидати, пише Тhe Indеpendent.\nИзбирателите трябва да гласуват с „да” и „не”. Всички гласуват с „да”. Севернокорейският елит си е подсигурил победата. Нещото за което не би следвало да се притесняват е за кого да гласуват.Най-вероятно до изборните урни ще отидат всички граждани, имащи право на глас. Изборите в Северна Корея са и мощен инструмент за проверка на доверието на хората към партията.\nВсяка област е представена само от 1 кандидат. Той е посочен от Демократичния фронт за обединението на Отчеството, управляващата коалиция, контролирана от комунистическата партия. Има само едно празно поле, в което да се постави отметка.\nПо този начин населението (всеки над 17 години е длъжен да гласува) избира 687-те депутати от Върховното народно събрание, орган, който повече прилича на фиктивен парламент и рядко има заседания. На практика върховният лидер Ким Чен Ун управлява с подкрепата на Президиума, малка група от високопоставени чиновници.\n20 ноември, 2017 09:47 | от chronicle.bg | Живот\nСледващата Елизабет II, която ще носи "Короната"\nБританската кралица Елизабет II и съпругът й – Единбургският херцог Филип отбелязват днес платинена годишнина – 70 години от сватбата си.\nНикой от предшествениците на сегашната кралица на британския престол не е отбелязвал толкова голяма годишнина от семейния си съюз. Още през октомври Бъкингамският дворец даде да се разбере, че не се предвиждат никакви публични тържества по повод годишнината. 91-годишната Елизабет и 96-годишният Филип ще останат на днешния ден в замъка Уиндзор.\nТелевизия Скай Нюз обяче съобщи, че все пак ще бъде организирано празнично тържество за най-близките приятели и членове на кралското семейство. В събота Бъкингамският дворец разпространи официална снимка на 91-годишната кралица и 96-годишният й съпруг във връзка с тяхната „платинена сватба.“\n19 ноември, 2017 15:37 | от Амелия Понд | Кино&Телевизия\nТрима великони тази година навършват 80 години. Те са предвождани от непобедимия Джак Никълсън. Чичо Джак навърши 80 през април и обяви, че се връща в играта на голямото кино с нова роля, нещо което не е правил от 7 години насам. След него се носят Дъстин Хофман и една жена – гранд дамата Джейн Фонда.\nЕдинствено мадам Фонда не е завъртяла осмицата около себе си, но това ще се случи през декември. Родният кинофестивал Киномания отбелязва тази годишнина, като пуска три големи класики на голям екран – абсолютният шедьовър „Сиянието“, великолепният „Волният ездач“ и, разбира се, първата любовна афера между мадам Джейн Фонда и доброто романтично кино „Боси в парка“.\nОбщото между тримата е, че са абсолютни титани в киното. Макар на 80 те все още са в играта и има причина за това…\nГолемият Джак Никълсън\nДжак Никълсън е един от най-великите актьорите на всички времена. Той е най-номинираният за „Оскар“ актьор в историята на Академията и зад гърба си има общо 12 номинации, от които печели 3. Колкото и купчини награди да му дадат обаче, нито една от тях не може да обеме гигантския талант, който Никълсън носи. От избора на роли до тяхното изобразяване на екран, Джак е ненадминат титан. След дългогодишно затишие в началото на тази година, малко след като новината, че може би Джак Никълсън окончателно къса с киното, актьорът обяви, че ще се снима в американската версия на германския хит, номиниран за „Оскар“ – „Тони Ердман“.\nКогато говорим за Джак Никълсън е много трудно да бъдат подбрани най-добрите негови превъплъщения. Crème de la Crème на неговото творчество обаче се отличава с прецизни изпълнения, острота и пълно отдаване на ролите. Easy Rider е ролята, с която е редно да стратираме, по простата причина, че изпълнението на костюмара Джордж Хенсън от 1969 година му носи първа номинация за „Оскар“. Шест години по-късно следва превъзходният нео-ноар филм на Роман Полански Chinatown. Архетипният, вулгарен, изпълнен с похот и цинизъм детектив Джейк Гитс е една от най-добрите метафори на жанровия детектив, особено в ръцете на Джак Никълсън. Chinatown носи поредна номинация за „Оскар“ на Никълсън. Наградата обаче идва година по-късно с „Полет над кукувиче гнездо“ на Млош Форман. Полският режисьор вади най-доброто от Джак до момента и адаптира откачения роман на Кен Киси по изключително прецизен начин. Краят на 70-те и началото на 80-те е сигурно най-силният период в творчеството на Никълсън.\nГодина след снимките на „Полет над кукувиче гнездо“ той започва работа по „Сиянието“ на Стенли Кубрик. Режисьорът създава превъзходен хорър шедьовър, бижуто в неговата корона е изпълнението на Джак Никълсън. Никълсън играе Джак Торънс – млад писател, който прекарва една зима изолиран с жена си и сина си в голям хотел. Кубрик успява да покаже огромния психопатски потенциал, който персонажът носи, като поетапно и настоятелно наслагва патологичното поведение в контраст с цялата обстановка.\nДжак Никълсън и Шели Дювал снимат известната сцена с бухалката точно 127 пъти. Стенли Кубрик буквално ги изтисква. След тази роля Джак Никълсън се бетонира като един от най-добрите актьори на своето поколение. Какъвто е и до днес. В годините мистър Джак снима с превъзходни режисьори от калибъра на Мартин Скорсезе в превъзходния „От друга страна“, Джеймс Брукс, в Terms of Endearment, който носи на Никълсън втори „Оскар“ и в „Колкото, толкова“, Джак работи и с Александър Пейн, Шон Пен, Тим Бъртън, Джордж Милър и още много други през годините. Очкваме го в амераканският „Тони Ердман“, вярваме, че няма да разочарова. А тези, които не са гледали „Сиянието“ нека тазгодишното издание на „Киномания“ да промени това.\nРазличният Дъстин Хофман\nСамо преди няколко месеца Хофман навърши 80 години, само преди месец попадна в примката на онези-които-поругаваме-днес след обвинения за сексуален тормоз от писателката Ана Греъм Хънтър и въпреки това, Дъстин Хофман все така си позволява да е нахакания и претенциозен гадняр на Холивуд. Нещо, в което са го обвинявали не иден и двама души. Няма как да му се сърдим.\nДъстин Хофман е титаничен актьор, освен това е един от мъжете в Холивуд, за които определението „хамелеон“ не е просто клиширана дума. Дъстин Хофман напуска колежа през 1956 година, защото има ниски оценки и никакво желание да гони образование или кариера в тази област. Той се записва на курс по актьорско майсторство в рамките на година и си намира работа в Columbia Pictures като човек, който отговаря за реквизита. Още тогава решава да преследва актьорска кариера, тъй като смята, че работата от 9 до 5 в офис или друг тип труд в сферата на услугите, не е за него. В началото приема почти всичко, което му се предлага и работи здраво, и няма скрупули.\nОфициално кариерата на Дъстин Хофман стартира през 1961 година с два сериала, в които играе второстепенни роли. Изключителната му амбиция го води до първата роля, за която му сваляме шапка – тази в „Абсолвентът“. Хофман изгражда прекрасен образ на прелъстител и чаровник, който почти бива принуден да участва в неконвенционален любовен триъгълник, за да подсигури собственото си битуване. Ролята му носи и първа номинация за „Оскар“ и го поставя там, където му е мястото – сред най-добрите.\nДребен и не класически красив, Дъстин Хофман влиза в серия, която по-късно някои ще определят като златните години на неговите транформации. Следват роли в „Среднощен каубой“, който ви препоръчваме да гледате на „Киномания“ тази година, Little Big Man и, разбира се, Lenny. Боб Фос прави биографична драма за комика Лени Брус, който пасва на Хофман като добре ушита ръкавица.\nОт прелъстител, през каубой, до комик или престъпник, промените на Хофман са ярки и осезаеми. По-късно се появяват „Цялото президентско войнство“, „Крамер срещу Крамер“ и, разбира се, в „Рейн Мен“. Хофман няма слабо изпълнение в ранната си кариера. Редно е да завършим този разнолик и пищен преглед с две от най-запомнящите се негови роли, и това са „Тутси“, където Дъстин доказва, че е може да бъде и великолепна жена, и „Да разлаем кучетата“ – политическата драма на Бари Левинсън носи последната засега, номинация за „Оскар“ на актьора.\nГранд дамата Джейн Фонда\nТя е бивш модел и гуру в света на дамската аеробика сортирана на VHS носители, днес тя е кино легенда. Джейн Фонда ще навърши 80 години през декември, но прилича на изваяна порцеланова статуетка, която стои гордо на своя пиадестал в Холивуд и зад гърба си има завидна биография и още по-пищна филмография. От телевизия през кино, седмото изкуство обича Джейн и тя обича него.\nДъщеря на друг колос в киното – легендарния Хенри Фонда, младата Джейн се превръща в секс символ и икона за мнозина още преди да е навършила 30 години. Тя е едва на 27, когато „Кет Балу“ става хит, а няколко години по-късно е сексапилната Барбарела. Между тях снима „Боси в парка“ с вечния Робърт Редфорд, а тази година на фестивала във Венеция двамата отпразнуваха своето първо появяване като екранна двойка с нов филм Our Souls at Night.\nЗа над 50 години на екран Джейн Фонда може да се похвали, че се е превърнала от секс символ и красавица в сериозна и улегнала актриса. Ролята, която я прави комерсиална звезда, разбира се, е тази на Кет Балу. Каубой лолитата поставя младата актриса в центъра на Холивуд и това се случва само пет години, след като кариерата й стартира. Ролята, която я води в сериозното кино е тази в драмата They Shoot Horses, Don’t They? на Сидни Полък.\nФилмът й носи първата от общо 7 номинации за „Оскар“. Трябва да мине година и да се появи драмата Klute, за да може актрисата да заслужи наградата си. Klute е един от иконичните филми в кариерата на Джейн, където тя е в образа на проститутката Бри Даниелс – нейното изпълнение е и до днес едно от най-добрите в жанра.\nКогато вече е голяма звезда и ярък социален активист, Фонда вече е снимала „Боси в парка“, а няколко години по-късно и „Барбарела“ – фантастиката я бетонира като абсолютен секс символ в киното. Вторият „Оскар“ идва през 1978-а за драмата Coming Home. Годините минават и Джейн Фонда променя образа си на сладко и секси момиче в сериозна жена. Не се притеснява да приема роли и в телевизията.\nВеликолепният сериал „Нюзрум“ й носи „Златен глобус“. В момента мадам Фонда прави с една страст и отдаденост, както кино, така и телевизия. Може да я гледате в комедията „Грейс и Франки“, както и в поетичния „Младост“\n20 ноември, 2017 16:47 | от chr.bg | Живот


Най-голямото досега 3D мапинг шоу в България | Impressio.dir.bg\nРедактор: Impressio / 10 май 2018 / 13:32 1999 Прочита 0 Коментара\nС най-голямото досега 3D мапинг шоу в България върху сградата на Министерски съвет жителите и гостите на София отбелязаха Денят на Европа - 9 май.\nГрандиозният светлинен спектакъл под надслов "Днешният ден" разказа за европейското културно наследство от гледна точка на днешния ден. Посветен е на Европейската година на културното наследство и с него отбелязваме и първото Българско председателство на Съвета на Европейския съюз.\nГраждани от цялата страна показаха европейското културно наследство през техния поглед. Победителите вече са избрани и техните изображения станаха част от голямото шоу, като картините и снимките бяха прожектирани по време на паузите.\nСпециалното събитие е разработено съвместно с българското студио mp-studio.eu, носител на множество европейски награди за осветяване на знакови сгради в Европа и по света.\nОрганизатори са Бюрото за връзка на Европейския парламент и Представителството на Европейската комисия в България, а официални партньори - Министерството за Българското председателство на Съвета на ЕС и Столичната община.


Начало Кожа и лице Как звездовидният анасон подмладява кожата на лицето?\nПубликувано от m.atanasova · 2 декември 2019 · 0 коментара\nПодправките са сред най-ефикасните средства за поддържане свежестта и младостта на лицето\nЗвездовидният анасон прави кожата еластична, има силен стягащ ефект. Затова често се използва в съставките на антиейдж козметиката за изглаждане на бръчки.\nНай-ценната му съставка е калият\nТози микроелемент отпуска мускулните влакна. А учените са доказали, че именно прекалено стегнатата кожата от обезводняване и намаляване на еластана води до образуване на бръчки.\nОсвен това анасонът помага срещу подпухна-лост и отоци по лицето. По тази причина е добре процедурите да се правят сутрин.\nОтварата от звездовиден анасон лекува кожата и отвътре\nМоже да си купите готов прах от подправката, но е по-добре да си я стриете сами.\n1 ч.л. стрит анасон залейте с 2 с.л. вряща вода. Оставете да се запарва 1 час под капак. Разреждайте и пийте по половин чашка преди ядене.\nЩе върнете еластичността на кожата и ще стегнете контура с маска. Редовното й използване освежава и тена. Към 1 ч.л. отвара от звездовиден анасон добавете 2 с.л. пълномаслена извара и 1 с.л. настъргани ситно моркови. Много добре разбъркайте и нанесете на почистено лице, като избягвате зоната около очите. След 10 минути измийте със студена вода.\nОтлично овлажнява маска от 1 ч.л. отвара от подправката, 2 с.л. настъргана краставица и 2 с.л. овесени ядки, смлени в кафемелачка. Разбъркайте хубаво, трябва да се получи гъстота на сметана. Разпределете по почистено лице и след 10 минути измийте с хладка вода.\nЕтикети:new · анасон · жена · красота · лице


Сурово шоколадово брауни – Veneta\nСурово шоколадово брауни\nЧесто любителите на сладки неща не могат да повярват, че би могъл да се направи десерт, който е едновременно вкусен, полезен и лесен за приготвяне.\nИстината обаче е, че повечето сурови десерти всъщност се приготвят изключително бързо и лесно.\nТук ви споделям рецепта за едно сурово брауни, което се приготвя за около 20 минути и резултатът е божествен! :)\n1 чаша. овесени ядки\n1 чаша обезкостени натурални фурми (накиснати преди това за 10 минути в топла вода, за да омекнат съвсем)\n2 узрели банана (хубаво е да са дори на петна)\n¼ чаша рожков на прах\n1 с.л. мед (ако сместа ви се струва достатъчно сладка – може да не слагате допълнително мед)\n2 с.л. какаови стърготини\nВ блендер разбъркайте овесените ядки, докато станат почти на брашно. След това добавете останалите продукти за плънката в блендера и бъркайте, докато се получи нещо като тесто. Разстелете тестото върху хартия за печене в някакъв плосък съд.\nЗа глазурата смесете всички продукти в блендера, докато се получи гладка и кремообразна смес. После размажете върху готовия блат и поръсете с какаовите стърготини, пчелен прашец и орехи. Съхранявайте браунито в хладилника, за да постегне и да е свежо за хапване.\nГотово! Приготвихте едно наистина божествено брауни :)!\nА ако искате да развиете своя усет и любов към здравословното хранене – може да закупите моята нова книга „Насаме с разделното хранене“ от ТУК. :)


Жена загина при катастрофа край Шереметя | Вестник Борба - областен всекидневник, Велико Търново\nЖена загина при катастрофа край Шереметя\n25.05.2016 БОРБА БГ 0 коментара\nМлада жена загина при катастрофа между мотор и лек автомобил. Инцидентът станал вчера по обяд. По първоначална информация от полицията мотоциклетът „Хонда”, движещ се в посока от Велико Търново към Варна, се ударил в движещия се пред него лек автомобил „ВАЗ”, чийто водач внезапно предприел маневра обратен завой. След удара мотоциклетистът и спътничката му паднали от возилото и били ударени от лек автомобил „Рено”, движещ се в към Велико Търново. На място е загинала пътничката от мотоциклета, 26-годишна жена от Попово. С тежки травми във великотърновската болница е откаран мотоциклетистът, който е на 34 години, от Павликени. Водачите на леките автомобили са изпробвани за употреба на алкохол, но пробите са отрицателни. Взети са им допълнително и кръвни проби за химичен анализ. На мотоциклетиста също ще бъде взета кръвна проба. Причините за инцидента са в процес на изясняване. По случая е започнато досъдебно производство.\n← Премиерата на музиката към новото шоу на Царевец препълни залата на театъра\nОгнеборци вадят змии от коли →\nПаралелка с двама ученици – първокласник и третокласник?!?\nМинистър Десислава Танева: „Ще има европейски пари за свиневъдите, пострадали от африканската чума“\nТрагедията с абитуриента Христо Денев потресе старата столица (11161 четения)\nБлъснаха жена на зебра във В. Търново (3115 четения)\nСпират водата към два веца на яз. „Ал. Стамболийски“, за да решат водната криза в Караисен (2081 четения)\n24-годишен възпитаник на търновската Математическа гимназия е в основата на проекта „Цвете в епруветка“ (1563 четения)\nМесечен хороскоп за август (1423 четения)\nТрагедията с абитуриента Христо Денев потресе старата столица (11168 четения)\nМладоженец грабна булката си с трактор (5890 четения)\nПиян се покатери на стълб, удари го волтова дъга и остави четири села без ток (5212 четения)\nД-р Деян Георгиев, на първа линия в борбата с COVID-19: „Трудното мина, идва страшното“ (2965 четения)


By gataka on 11.02.2018 on Nintendo Switch, Игри, Новини edition, nintendo, Overkill, switch, Victor, Vran, версия, за, идва\nКаталога на Nintendo Switch става все по пъстър. Освен многото нови игри, продължения на популярни франчайзи, списъка непрекъснато се увеличава и с ремастъри и преиздавания на популярни заглавия от близките години. Днес е ред на Victor Vran: Overkill Edition. Играта е нещо специално, разработвана е от Haemimont Games – Българско студио ветеран, правещо игри вече над 20 години.\nЩе включва двата DLC пакета – Through the Ages и Fractured Worlds, ще се разпространява както дигитално, така и на физическа дискета. Очаква се да излезе през летния сезон.


Талант на Хасково започна тренировки с Ботев Пд - БГ Футбол - А група - Gong.bg\nНападателят Димитър Алексиев се присъедини към лагера на Ботев Пловдив.\n21-годишният футболист, който през миналия сезон отбеляза 5 гола за Хасково в елита, взе участие в сутрешното занимание. Любопитното е, че той тренира с номер 23, който до този момент се носеше от Цветелин Чунчуков. Последният трябва днес да бъде представен като поредното ново попълнение на Лудогорец.\nОт Ботев заявиха, че Аликсиев ще изкара пробен период. Младокът е със статут на свободен агент, след като вчера разтрогна официално с Хасково. Острието ще бъде на разположение на старши теньора Петър Пенчев за проверката с Пирин Благоевград 18 часа утре в Ракитово и по всяка вероятност ще вземе участие в нея.\nКапитанът Йордан Христов и младежкият национал Серкан Юсеин пропускат контролата, която е първа за „канарчетата“ в лятната им подготовка. Защитникът е с проблеми в аддуктора, а пък 19-годишният халф има травма в глезена.\nЧунчуков минава медицински прегледи в Лудогорец\n22 юни 2015, 16:59\nАли Соу Хасково Димитър Алексиев


Първи случай на африканска чума по свинете във Великотърновско - От деня\nУчен: Няма ваксина срещу Африканската чума по свинете 12.07.2019\nпубликувано на 12.07.19 в 14:56\nПърви случай на африканска чува по свинете е регистриран в област Велико Търново. Заболяването е потвърдено в домашно стопанство в свищовското село Ореш, съобщиха от Общинската епизоотична комисия.\nНяма достатъчно данни за обявяване на огнище в село Ореш, заяви за „Хоризонт“ д-р Георг Чобанов от Агенцията по храните:\n„Но всички домашни прасета в граничната зона между Плевенска и Великотърновска област трябва да бъдат изклани превантивно“.\nПрограма Хоризонт От деня африканска чума по свинете Велико Търново с. Ореш\nУчен: Няма ваксина срещу Африканската чума по свинете\nНяма ваксина срещу Африканската чума по свинете никъде по света. Тя е ново за страната ни заболяване, което бързо се разпространява от заразени животни, от човек, бил в досег с тях или от инвентар. Особено рискови са животните, които се придвижват без..\nпубликувано на 12.07.19 в 09:11\nВъзможно е чумата по свинете да се разпространи и отвъд Северна България, коментираха от Асоциацията на свиневъдите\n„Докато се води борбата с африканската чума по свинете, до изчистването на болестта в страната, малките стопани трябва да спрат да гледат свине. Болестта „Африканска чума по свинете“ е икономически проблем. Тръгнем ли да унищожаваме големи ферми,..\nпубликувано на 11.07.19 в 08:52


Онлайн магазин за дървени играчки Mousetoys.eu > Lumpin - Плюшено меченце Денис с пуловер > ДРУГИ БЕБЕШКИ ИГРАЧКИ > БЕБЕШКИ - ДРУГИ БЕБЕШКИ ИГРАЧКИ\nНачало БЕБЕШКИ ДРУГИ БЕБЕШКИ ИГРАЧКИ Lumpin - Плюшено меченце Денис с пуловер\nLumpin - Плюшено меченце Денис с пуловер\nВисочина на куклата: 22 см\nМечето Денис носи истинска доброта и красота със себе си. Обожава верните приятели и дългите игри. Готово е винаги да бъде с вашето дете!\nПлюшена играчка за бебета, изработена от висококачествен плюш. Очичките и медальона са напълно безопасни.\nДа не се глади, да не се пере в пералния, да не се използва белина върху нея.\nПолучихме мечо,благодаря за балоните.\nLumpin - Плюшена мишка Ричи - Малка\nВисочина на куклата: 20 см\nLumpin - Плюшена овца Оливия - Малка\nВисочина на куклата: 13 см\nLumpin - Плюшено меченце Денис с панделка\nLumpin - Плюшено кученце Бени


Bronze 3.1 - Образователна мрежа\nКритерии за оценка, ниво Bronze 3\nМодул 1: Подобряване на ефективността чрез използване на ИТ\nПланиране на използването на подходящи ИТ системи и софтуер, отговарящи на изискванията\n1.1 Мога да установя предназначението и смисъла от използването на ИТ\n1.2 Мога да планирам как да се изпълни задачата чрез използване на ИТ\n1.3 Мога да избера подходящи ИТ системи и софтуерни приложения\n1.4 Мога да идентифицирам основните правни и други ограничения, влияещи на използването на ИТ системите и софтуера\nИзползване на ИТ системи и софтуер за извършване на планирани задачи\n2.1 Мога да използвам предварително зададени практики за подобряване на производителността\n2.2 Мога да използвам ИТ за изпълнение на планирани задачи\nПреглед на избраните и използвани ИТ системи и софтуер за задачи\n3.1 Мога да направя преглед на резултатите от изпълнената задача\n3.2 Мога да установя силните и слабите страни на ИТ системите и софтуера, използвани за задачата\n3.3 Мога да установя начини за подобряване на резултатите от изпълнените задачи\nОбучаваният на това ниво (EQF 1) ще става все по-способен да използва умения, знания и разбиране, за да изпълнява обикновени и структурирани задачи с малки насоки и напътствия. Кандидатите ще започват да свързват отделни задачи с по-широк контекст и ще осъзнават последствията от своите действия както върху тях самите, така и върху други хора. Макар и все още да им е нужна известна подкрепа, те ще трябва да демонстрират нарастваща способност да работят самостоятелно по обикновени и структурирани задачи.\nЕдна дейност обикновено се смята за структурирана, когато:\n* има няколко стъпки, които трябва да се извършат в последователност; и\n* обучаваният има възможност да изпълни тази последователност или получава ясни насоки.\n1. КАНДИДАТИТЕ ЩЕ ПЛАНИРАТ ИЗПОЛЗВАНЕТО НА ПОДХОДЯЩИ ИТ СИСТЕМИ И СОФТУЕР, ОТГОВАРЯЩИ НА ИЗИСКВАНИЯТА\nКандидатите трябва да покажат, че оценяват специфичните ползи от употребата на ИТ в по-широкия контекст на тяхната работа. Това може да стане под формата на идентифициране на ползите от задачите, които те сами са си поставили или пък са били поставени от други. Например, те може да посочат, че целта на дадена уеб страница е да направи работата им достъпна до по-широк кръг потребители. Може да заявят, че е по-лесно да се надгради върху вече съществуващи ресурси, вместо да се започва от нулата. Кандидатите трябва да използват придобития опит от завършените задачи, за да предложат ситуации, в които информационните технологии биха били полезни за постигане на бъдещи цели.\nДоказателства: Документи от планирането и от описанието на ежедневната работа.\nКандидатите трябва да се ангажират в дискусия върху това дали според тях ИТ може да са от полза в редица ситуации, надхвърлящи ползването на настолен компютър и включващи някои от новите цифрови технологии и устройства, чрез които може да се подобри животът и работата на хората.\nКандидатите трябва да планират решения, които комбинират и прецизират различни форми на информация. Например, може да се направи обикновен план, за да се демонстрира как се връзва някакъв вид възел или пък вратовръзка – кандидатите ще имат нужда от цифров фотоапарат, за да документират стъпките, софтуер за обработка на графични файлове, за да редактират снимките и уеб страница, за да покажат снимките, заедно с придружаващите ги текстове и/или звукови файлове със записано в тях описание. На това ниво е достатъчно кандидатите да представят обикновен план, посочващ какво е необходимо да се направи, както и набелязаните стъпки.\nДоказателства: От файлове и примери от ежедневната работа.\nНа това ниво се препоръчва структурирана подкрепа под формата на модели и примери. Обикновените модели за планиране трябва да включват необходимите основни ресурси, какво трябва да се прави с тях, както и предварителна оценка на времето, което биха отнели отделните стъпки и задачи. Планирането може да бъде групова дейност, но в този случай ще е необходима допълнителна подкрепа. При подобни групови дейности трябва да е много ясно, че нужно отделните кандидати да докажат, че владеят способността да планират, следвайки структурирани насоки, и че не участват формално в групата, оставяйки отговорността за работата на другите.\nЗа да изберат подходящи ИТ системи и софтуерни приложения, кандидатите трябва да имат известен опит в начините, по които тези инструменти могат да подпомогнат работата им, както по отношение на техните силни и слаби страни. Кандидатите трябва да покажат, че могат да избират по рационален и независим начин сред известен брой инструменти.\nДоказателства: От преки наблюдения и примери от ежедневната работа.\nВъзходът на безплатния софтуер и софтуерът с отворен код, достъпен чрез интернет, е една от най-големите промени в глобалната ИТ индустрия. Част от софтуера е безплатен за ползване, а друга част изисква заплащане на лицензни такси. OpenOffice.org и Micosoft Office са ярки примери за това. Някои приложения могат да се ползват на компютри, ползващи различни операционни системи (cross-platform), а това е важно, защото предоставя възможност за избор. Добри примери в тази област са уеб браузърът Firefox, програмите за обработка на векторна и растерна графика Inkscape и GIMP, OpenOffice и Audacity. Смартофоните на Google (Google Android) използват софтуер с отворен код, за да насърчат разработчиците да оформят различна функционалност, докато I-phone на Apple работи само със софтуер на производителя. Операционната система Windows е най-голямата цел за вируси и шпионски софтуер, но за тази платформа има повече софтуер, отколкото за други операционни системи. Сравненията не са еднозначни и потребителите трябва да са наясно с предимствата и недостатъците. Причините за избор на ИТ системи може да са основани на цена, наличност, адекватност спрямо изискванията на задачата, уязвимост от вируси и злонамерен софтуер (malware), етични съображения, свързани с отворените стандарти. На това ниво е достатъчно кандидатите да са запознати с известен брой причини за избор на дадена ситема или софтуерно приложение, но оценителите трябва постоянно да се стараят да разширят познанието на кандидатите и тяхното разбиране по тази тема, за да могат да вземат информирани решения в бъдеще.\nТук съществуват три основни въпроса: авторски права и лицензиране, безопасност и сигурност, технически ограничения. Кандидатите трябва да разбират, че само защото е лесно да се копира и разпространи цифрова информация, това не е задължително позволено от закона. От друга страна, лицензирането на авторска работа за свободно ползване означава, че тази работа ще бъде видяна и/или използвана от много по-широк кръг хора. На това ниво кандидатите все още следва да бъдат наблюдавани по отношение на безопасността и сигурността. Вероятно е те все още да нямат достатъчен опит, за да бъдат самостоятелни и да действат автономно, по сигурен и безопасен начин, когато работят онлайн. Те трябва да разбират основните положения, свързани с употребата на пароли, нуждата от сътрудничество и отговорно поведение и необходимостта да информират по-опитен човек, ако се сблъскат със ситуация или поведение, които изглеждат незаконни или неприемливи.\nДоказателства: От наблюденията върху ежедневната работа и поведението на кандидатите, файлове, тестове и други записи.\n2. ОБУЧАВАНИЯТ ЩЕ ИЗПОЛЗВА ИТ СИСТЕМИ И СОФТУЕР ЗА ИЗВЪРШВАНЕ НА ПЛАНИРАНИ ЗАДАЧИ\nНадграждайки над изискванията на предходното ниво, тук кандидатите следва да използват увеличен брой клавишни комбинации, като например CTRL+C за копиране и CTRL+V за поставяне, CTRL+Z за отмяна на последната операция. Кандитите трябва да оценяват, че често използвани последователности от клавиши могат да бъдат автоматизирани и че използването им подобрява ефективността на работата.\nДоказателства: От преки наблюдения върху поведението на кандидатите и файлове със записи от еедневната работа.\nНадграждайки над предходното ниво, предоставянето на възможности за написване на обикновени, прости програми, ще помогне на обучавания да разбере как се формулират предварително настроени автоматизирани практики (routines). Други възможности са формулите в електронни таблици и записването на обикновени макроси на клавиатурата. Формула, сумираща числата в колона на електронна таблица, представлява именно такова автоматизиране на обичайни, често срещани операции, защото каквито и числа да бъдат въведени, сумата ще бъде изчислена благодарение на форулата. Свързването на колона с числа за създаването на диаграма е по същество автоматизиране на процеса на създаване на диаграми. При записване на макроси, програмата съхранява последователност от клавишни комбинации (вкл. въвеждане на данни), движения операции с мишката (напр. попълването на формуляр). Уеб браузърите използват същия принцип, когато запаметяват вашето потребителско име и парола. Важно за кандидатите е да научат кои са подходящите начини за подобряване на производителността чрез използване на автоматизирани практики.\nКандидатите трябва да надграждат над изискванията на предходното ниво и да демонстрират, че могат да използват набор от ИКТ инструменти и техники, за да прецизират и развият информацията, необходима за извършване на техните задачи. Това може да стане като подготвят картинка за поставяне в уеб страница, редактиране на информация с цел опростяване, създаване на схема или диаграма за информационен постер. Кандидатите могат да използват аудио софтуер за обработване на файла, ако подготвят подкаст (асинхронен аудио или видео файл – бел. пр.). Audacity е безплатно приложение с отворен код, подходящо за тази цел. Кандидатите трябва да могат да форматират информация, така че тя да е представена по ясен и ефективен начин. На това ниво е достатъчно да се представи съчетание от текст и графики.\nДоказателства: От преки наблюдения върху поведението на кандидатите и файлове със записи от ежедневната работа.\nКандидатите трябва да са в състояние да използват модели, за да изследват взаимовръзката между входни данни и резултати, както и да обяснят как тези модели работят. Пример за това може да е електронна таблица, в която въвеждането на едно число запълва с данни цяла таблица (напр. таблица за умножение). Най-общо казано, кандидатите трябва да разбират, че входните данни се обработват от компютъра, за да се постиге желан резултат. Обяснението на моделите може да бъде устно или писмено.\nВ процеса на събиране, съхраняване и достъп до информация, кадидатите трябва да демонстрират, че могат да прехвърлят данни между различни устройства за съхранение, напр, USB флаш памет или външен диск, прехвърляне на данни по мрежов интрфейс от сървър към работна станция и др.\n3. ОБУЧАВАНИЯТ ПРАВИ ПРЕГЛЕД НА ИЗБРАНИТЕ И ИЗПОЛЗВАНИ ИТ СИСТЕМИ И СОФТУЕР ЗА ЗАДАЧИ\nКандидатите трябва да могат да правят коментари върху избраното от тях решение на обикновена задача или проблем. Това може да стане устно или писмено. Тази задача може да е стъпка към по-комплексна задача, но на това ниво е достатъчно да комуникират доколко постигнатите цели отговарят на намеренията, както качеството на работата и резултатите.\nПример проект би могъл да бъде представянето на постер, посочващ въпросите на безопасността при използване на интернет. Кандидатите могат да извършат преглед на резултатите под формата на коментари от техни колеги или други обучавани за това колко ефективен би бил такъв постер, доколко резултатът е визуално и естетически издържан, дали са използвани правилни думи и дали са изписани правилно, подходящи за целта ли са били избраните софтуерни инструменти и хардуерни устройства.\nКандидатите следва да надграждат над изискванията на предходното ниво като правят свои собствени обикновени списъци със силни и слаби страни, за което да използват от по-малко подкрепа. На тяхно разположение може да има различни инструменти, напр. у дома, в училище, на работа, и техните списъци може да отразяват това.\nДоказателства: От записи на прегледа на работата в уеб страници или от файлове, изброяващи прости категории от предимства и недостатъци.\nВ ретроспекция, повечето инструменти за подобряване на продуктивността изискваха скъпи лицензи, което правеше трудно използването на един и същи софтуер на различни места. Това пораждаше въпроси за степента на включване и за разслоение на икономическа основа. С появата и разпространението на софтуера с отворен код това се промени и в основната си част всички основни инструменти за подобряване на продуктивността станаха достъпни, без разходи за лицени. Това е възможност да се обогати спектърът от инструменти и да се подложи на дискусия използването на ИТ у дома и на работа, предимствата от това да се ползват едни и същи инструменти без значение от физическото място на изпълнение на проект или задача, етичните аспекти на предлагането и изплзването на продукти, които налагат на потребителя високи цени само поради нуждата от съвместимост, както и редица други въпроси от правно и икономическо естество. На това ниво е достатъчно кандидатите да са в състояние да идентифицира най-общо силните и слаби страни, а също и да оценяват тяхната важност.\nКандидатите трябва да покажат, че могат да набележат начини за подобряване на тяхната работа, акцентирайки върху целите, поставени по време на планирането.\nДоказателства: От наблюдения на оценителя за поведението и взаимоотношенията с колеги и други обучавани, както и от записани начини за подобряване на конкретни елементи от работата.\nКандидатите трябва да трупат нарастващ опит, за да могат да вземат по-добри решения за начините за подобряване на работата. Те трябва да започват да виждат „голямата картина“ и да осъзнават мястото и влиянието на тяхната работа върху тях самите и върху други хора. Увереността при правене на избори вземане на решение трябва да нараства, заедно с разбирането за стъпките, необходими за изпълнение на обикновени и познати задачи. Кандидатите трябва да киментират дали се възприемат като активни участници в общ проект и дали трябва да увеличат или намалят усилията си в тази връзка.\nPrevious Post: Bronze 2Previous Post\nNext Post: Bronze 3.2Next Post


. .: Тренировъчна неделя\nЛельоо, лельо! :) Кавалерите са върха, такива сладури! А къде са другите хора? Е, за себе си знам, че хора не снимам, ама ти... Снимките са много хубави, и на нас ни е естетично някак, на мен ми навява меланхолия от романтичен (разбирай от епохата на романтизма) тип, но всъщност там живеят хора и това е тяхно ежедневие.\nПетелът не ми харесва, откъде го извади? Някакво изкуство, а?\nЕ, не че хич не снимам хора, ама все ги чакам да се дръпнат да не ми развалят фотото...\nВсъщност не че съвсем не ми харесва. Сетих се на какво ми прилича (за петела сега говоря) - на илюстрациите в поне две детски книжки - Африкански приказки и Пинокио, онези голям формат с меки корици, втората беше май даже гланцирана.\n01 December, 2008 10:30\nВсе пак излезе в студа и снима,а? Като ми донесе дядо Коледа новия Пентакс (колебая се между два модела и затова не съм пуснала още писмото), ще те поканя на фотоизлет и (не)фоточай след това.\n01 December, 2008 12:26\nхубава неделя е била :)))\nи снимките са чудесни\nАнет, не съм го извадила, правих си го цяла нощ самичка. Странно защо не им харесва на хората. На мен ми е вълшебен.\nРос, уау, Пентакс!\nЖени... хубавите неща винаги свършват бързо :(\nХайде да ме заведеш в Момина клисура, а пък аз обещавам да съм тиха и добра...\n02 December, 2008 14:28\nМи добре :) Избери си някой уикенд и ще го съгласуваме, но аз мисля, че няма кой знае какво забележително там...\n03 December, 2008 00:14\nМомин проход как звучи?\nАз винаги ги бъркам, ама едното май е по-голям комерс от другото...\nЕ, то е забележително да липсва чудовищен трафик, сърдити хора и опасност от heart attack всеки път, когато се огледаш наоколо...\n03 December, 2008 12:58\n:) k, този уикенд къде си? опциите са сандански, някаква идейка за плевенско и... да, чакаме :)\n04 December, 2008 02:28


Конкурентната среда в здравеопазването е изцяло ликвидирана | Bloombergtv.bg\nКонкурентната среда в здравеопазването е изцяло ликвидирана\nД-р Александър Заимов във В развитие, 30.09.2016\n30 септември 2016 | 13:01\nПроблем на българското здравеопазване е, че събираемостта на здравните вноски не е добра. Това каза д-р Александър Заимов от столичната колегия на Българския лекарски съюз в предаването „В развитие“ на Bloomberg TV Bulgaria с водещ Велко Каменов. По думите му реално осигуряващите се българи са около 1,5 млн., а останалата част или не се осигурява, или държавата е поела ангажимент да внася техните вноски. "Държавата, обаче, внася три пъти по-малко за тези социални групи".\n"Държавата е най-големият длъжник на осигурителната система".\nЗаплащането на лекарите не зависи от качеството на медицината, нито от търсенето и предлагането, а критериите не са ясни, каза още събеседникът. "Изцяло е ликвидирана конкурентната среда в здравеопазването".\nРегистрацията на пациентите чрез пръстов идентификатор няма да реши сериозни проблеми, каза още медикът. "Тезата, че се източват средства чрез фиктивни хоспитализации и прегледи не е сериозна и ако това се случва, то има компетентни органи, които трябва да се заемат".\n"Въведохме чекиране с лична карта и това не доведе до сериозни икономии на средстава, но болниците похарчиха пари за четци и софтуер. С всички тези пари можеше да се направи електронната здравна карта, която, като носител на информация, е много по-сигурна".\nНямам реалистични оптимистични очаквания за бъдещето на българската здравна система, каза Заимов.


3 зодии, които не са верни приятели | Dnes.bg Новини\nПриятелството е едно от най-ценните неща в живота на всеки. Нуждаем се от приятели, на които можем да споделяме, да разчитаме, на които да вярваме, с които да изживеем забавни и луди мигове, но и които да ни помогнат в трудните моменти. Някои зодиакални знаци копнеят да намерят верни и лоялни приятели, но самите те често се провалят като такива и саботират приятелските си връзки. Ето и кои са те.\nЗнае се, че Близнаците имат две лица. Те са социални, обожават да са навън и да се събират с много хора, приятелството е важно за тях. Но често са скептични, когато започнат да разсъждават за приятелството, чудят се дали има истински приятели и по-скоро мнението им става негативно. Тези знаци имат проблеми с доверието и им е трудно напълно да повярват на някого и да посветят живота си в ръцете му.\nВодолеите просто са погълнати от други неща, гледат да не мислят толкова за чувствата. Нуждаят се от хора до себе си, имат голяма приятелска компания и определено биха предпочели приятелите пред гаджетата. Ценят хората до себе си, забавляват се с тях, но истински ги е грижа за каузи, на които се посвещават. А и мислят най-вече за своето усъвършенстване. Затова понякога изглеждат егоистични.\n19:13 23.05.19 12\n15:50 23.05.19 9\nПРАВ СИ ....И АЗ ТАКА.........С МНОГО ХОРА МОГА ДА ГОВОРЯ, НО С МАЛКО ИМАМ КАКВО ДА СИ КАЖА.....\nВЯРНО Е......ДОКАРВАТ СЕ ПРЕД ПРЯТЕЛИТЕ СИ И ПРЕД ЧУЖДИТЕ ХОРА, А СЕМЙСТВОТО,БРАТА,СЕСТРАТА.....КУЧЕТА ГИ ЯЛИ......\nПоредната глупост! За Водолея Приятелството е свещено. Девиза му е Приятелство. Единствената зодия която заради приятелите може да си развали семейството.


За 91 часа: Хауърд Хюз обикаля света със самолет – Kmeta.bg\nНачало » За 91 часа: Хауърд Хюз обикаля света със самолет\nЗа 91 часа: Хауърд Хюз обикаля света със самолет\nЖивотът на Хауърд Хюз съвсем основателно е пресъздаден на филм.\n1938 г. Хауърд Хюз поставя нов рекорд, като завършва околосветски полет със самолет за 91 часа. Американският пилот, кинопродуцент, плейбой, ексцентрик, а също и един от най-богатите хора на света, е изключително известен с конструирането на самолета “Елегантната гъска” и със своето ексцентрично поведение в края на живота си.\nПрез целия си живот Хюз е бил страстен почитател на летенето, пилот и самоук авиоинженер. Той поставя множество световни рекорди, а също проектира и конструира няколко самолета, докато е начело на “Хюз Еъркрафт”. На 19 януари 1937 г. Хюз поставя световен рекорд като прелита от Лос Анджелис до Ню Йорк за 7 часа 28 минути и 25 секунди. След това на 10 юли 1938 г. той поставя нов рекорд, като завършва за 91 часа околосветски самолетен полет. През 1938 г. летището на Хюстън Тексас е преименувано на “Летище Хауърд Хюз”, но старото име е върнато поради възраженията на гражданите летището да носи името на жив човек.\nХауърд Робърд Хюз-младши е роден през 1905 г. в САЩ в семейство на петролни богаташи. Става известен за света с постиженията си в развитието на авиацията, ексцентричното си поведение и милионите си, поставящи го в списъка с най-заможните хора, познати на човечеството. Още на 19-годишна възраст Хауърд остава сирак, наследявайки изключително доходоносната петролна компания на баща си Hughes Tool Company (“Хюз туул къмпани”) и 17-те милиона долара активи в нея.\nХюз се мести в Холивуд и използва богатството си, за да стане филмов продуцент. Макар и първоначално отхвърлен от гилдията като поредното богаташко синче, Хауърд доказва професионализма си, завещавайки на световното кино филми като Scarface и The Outlaw. По време на престоя си в Холивуд, името му се свързва със солиден списък от женски имена: Катрин Хепбърн, Елизабет Тейлър, Бети Дейвис, Джейн Ръсел, Ивон Де Карло, Били Дой, Джинджър Роджърс и много други.\nНа 7 юли 1946 година Хюз едва оживява след самолетна катастрофа. Той пилотира първия полет на експерименталния самолет XF-11, който представлява шпионски самолет, предназначен за американската армия. Летателният план включвал представянето на самолета в Лос Анджелис, но изтичане на гориво спира едно от витлата. Хюз лежи безпомощен до горящия самолет, докато не бива спасен от сержант от флота, който по това време е на посещение при приятели в съседната къща. Хауърд получава множество наранявания вследствие от катастрофата — счупена ключица, шест счупени ребра и изгаряния трета степен, които остават своя белег за цял живот.\nВ края на 50–те години на миналия век (като проявява симптоми още на 30-годишна възраст) Хюз развива маниакално–компулсивно разстройство (МКР). По това време Хауърд внезапно изчезва от публичното внимание и се превръща в мистерия. В медиите се появяват всякакви слухове за неговото поведение. Твърди се, че Хюз е смъртно болен, умствено нестабилен или дори мъртъв и заместен с двойник. Хюз започва да води отшелнически начин на живот, съпътстван от наркотици, живее в заключени тъмни помещения и в постоянен страх от микроби. Пристрастява се към кодеина (инжекционно), валиума и други обезболяващи, губи значителна част от теглото си, събира урината си в бутилки и носи обувки от носни кърпички.\nХюз умира на борда на самолет по пътя от своето жилище в Мексико към Методистката болница в Хюстън, денят е 5 април 1976 година, а той е на 70 години. Хауърд е в състояние, което го прави напълно неразпознаваем и поради това ФБР настоява за потвърждаване на самоличността му чрез сравнение на пръстови отпечатъци. Тялото му е в много лошо физическо състояние, а рентгеновият преглед показва наличие на счупени игли под кожата на ръката му.\nЖивотът на Хауърд Хюз е разказан в няколко филма, сред които е феноменалният “Авиаторът”.\nТагове: "Авиаторът"авиацияВодещи новинипетролен богаташплейбойсветовен рекордтопХауърд ХюзХоливуд\n61 нови случаи за денонощие и 8 области без нито един


„Обреден дом“ става общинско предприятие, нови цени при погребения в Хасково - Smolyan.bgvesti.NET\n19:01, 25 фев 2021 г.\nЗаседание на Постоянната комисия по обществен ред и законност\nИван Минев (вдясно)\nБогдан Кирилов (вдясно)\n„Обреден дом“ в Хасково, функциониращ като търговско дружество към община Хасково да бъде трансформирано в общинско предприятие, предлага кметът на община Хасково Станислав Дечев. Искането е направено в докладна записка, която е внесена за разглеждане в Общинския съвет.\nМеждувременно е необходимо местният парламент да одобри цените на услугите в новото предприятие. Те бяха разгледани днес на заседание на Постоянната комисия по обществен ред и законност.\nПредседателят й Иван Минев предложи да се направят корекции на цени на две услуги. Едната касае „Пренасяне на покойник над 120 кг“, която досега е била таксувана по 140 лв. Предложението е да се промени на „Пренасяне на покойник от 6 носача – 100 лв.“. Втората промяна касае „Пренасяне на покойник еднократно – 40 лв.“, което да бъде трансформирано в „Пренасяне на покойник еднократно от 4 носача – 40 лв.“\nОбщинският съветник Богдан Кирилов пък предложи да отпаднат цени на две услуги - „Административно обслужване – кетъринг – 35 лв.“ и „Осигуряване на свещеник – 5 лв.“\nПредложенията на двамата общински съветници бяха подкрепени на заседанието на Постоянната комисия по обществен ред и законност днес.\nКрайната дума на предложенията за трансформирането на „Обреден дом“ в общинско предприятие и новите цени при погребения има Общинският съвет на Хасково, който утре ще заседава онлайн.\n19:44, 25 фев 2021\nИ цената за изкопаване на гроб от 240 лв да стане примерно 100лв.\n20:31, 25 фев 2021\nНаправо безплатно погребения\nза Областните и Общинските Гроб-аре и ДуПиСа-ре :)))\n21:11, 25 фев 2021\n21:43, 25 фев 2021\nЦените за венчавки в Хасково са ужасно скъпи и младоженците ходят до съседни градове, защото е много по евтино . Сега и да се споминеш ще трябва да те погребват другаде за по-евтино. Служителката по церемони преди обяд работи на гише, по обяд ще чете дежурните слова след попа пред опечалените и от там ще бърза за ритуалния дом или ресторанта за да венчава !\nОбщината иска да печели и от покойниците! Кмета и тези около него въобще имат ли нещо в главата?\nНека им пожелаем в скоро време да изпитат услугите на новото им търговско дружество !\n22:28, 25 фев 2021\nПополистки предложения от Явно Неразбиращи хора\n09:21, 26 фев 2021\nСамо не разбрахме, какви са аргументите на яловият кмет.\nИзвинявам се, че пиша "кмет" с малка буква,но този човек с нищо не е заслужил думата "Кмет"!\nДа не би да е сънувал погребение,и да му се е видяло скъпо?\nИли някой "далечен братовчед" , иска да си направи траурна агенция в Хасково?\nАко Общинските ни служители, можеха да мислят, щяха да си направят труда, и да видят как са уредени тези услуги в другите градове,около Хасково.\nНо, за съжаление, нашата управа знае само едно - пин-кода на картата за заплата!\n09:24, 26 фев 2021\n10:43, 26 фев 2021\nКато се раждаш родителите ти плащат за появата ти на бял свят.\nРастеш и плащането продължава\nУмираш и децата ти пак плащат.\nВсеки се е превърнал в банкомат.\nЗащо ли сме се родили?\nТова се отнася за 90%от населението. Другите 10%използват банкоматите.\nИ няма кой да ги измете защото 90-те % са овче стадо .\n13:12, 3 мар 2021\nРедно е всички които работят до се в траурна агенция да се освободят от работа и да се заменят с нови разбера и служители гробищен парк стария път за Пловдив всички са корумпирани и мисля че те са собственици до един трябва да се сменят и да не се допускат да работят повече там\nМедицински сестри и потребители на частен пансион сред новозаразените в Хасковско


Фармакологични проучвания и механизъм на действие на маточното млечице – част 2 | Пчелен мед\nВегетативна нервна система. Нашите изследвания и изследванията на Артьомов, Бесклекоев и др. установяват, че маточното млечице проявява съвършено определено действие върху вегетативната нервна система.\nТо възбужда парасимпатическия нерв, като засилва неговите ефекти върху сърцето, кръвоносните съдове и гладката мускулатура. Следователно, то действува подобно на ацетилхолина. Ако се даде атропин на животно, вагусовият ефект на млечицето изчезва. Млечицето не влияе пряко на симпатическия нерв. В други опити се установи, че то увеличава отделянето на адреналин от надбъбречната жлеза. Това действие е известно под името никотинов ефект. Следователно влиянието на млечицето едно временно върху вагуса и симпатикуса е важен момент от неговото лечебно действие. С това отчасти може да се обясни неговото уравнсвесяващо влияние върху вегетативния дял на нервната система и положителното действие при хипертонична и хипотонична болест.\nМлечицето не влияе върху вегетативните ганглии.\nСъдова система. Млечицето разширява кръвоносните съдове, понижава артериалното налягане. Този ефект се проявява най-добре при венозното инжектиране при опити на животни. При лечение на хора с хипертонична болест, внасяно през устата и под езика, то действува по-слабо, отколкото при мускулното инжектиране. Съдоразширяващият ефект се дължи на възбуждане на вагуса. Но при по-задълбочен анализ се установява, че то действува и пряко върху гладката мускулатура в съдовата стена, като я разпуща. Млечицето разширява кръвоносните съдове на изолирани крайници от жаба и на изолирани уши от зайци. Същия съдоразширяващ ефект получава В. Лупачев, като промива изолирани вени и артерии от жаба.\nМаточното млечице разширява кръвоносните съдове, като възбужда рефлекторно и съ- додвигателните центрове. При инжектиране на разтвор на млечице във вените на едното ухо на зайче след 30 до 60 секунди наблюдавахме разширяване на капилярната мрежа на другото ухо. То се зачервяваше силно. След няколко повторения настъпваше приспособителна реакция и ефектът намаляваше.\nПредишна публикация: Видове мед\nСледваща публикация: Препарати, дози и начини на приложение


Иван Иванов: Газът от Азербайджан е 4 пъти по-евтин от руския:: Investor.bg\nТой визира незавършената работа по газовата връзка с Гърция IGB, заради която България внася газ по алтернативно на договореното с Азербайджан трасе. Павлов беше категоричен, че "всички ценови ползи от азерския газ и газа от другите доставчици се ползва от всички потребители".\nПоскъпването на газа през ноември вероятно ще бъде по-малко от очакваното, прогнозира Николай Павлов. Той не уточни какво повишение очаква от началото на следващия месец. На 11 октомври от "Булгаргаз" подадоха заявление за одобрение на цена от 124,76 лева за мегаватчас. Това е ръст от над 31% спрямо цената на природния газ от 1 октомври.\nВ последните дни обаче цените на газа в Европа намаляват. Допълнително успокоение на пазарите донесе и нареждането на руския президент Владимир Путин "Газпром" да започне да пълни европейските си хранилища от 8 ноември, тоест след края на кампанията за нагнетяване на руските газохранилища.\nПо време на заседанието от "Булгаргаз" бяха категорични, че изпълняват всички заявки на своите клиенти и доколкото договорите го позволяват, извършват и извънредни доставки за други потребители, "доверили се на неопитни търговци на газ" и останали без суровина в началото на зимния сезон. Павлов обясни, че благодарение на договорите с доставчиците цената на газа ще е с повече от 30% по-ниска от тази в Европа.\nПо време на заседанието Николай Павлов анонсира още, че Българският енергиен холдинг (БЕХ) е подписал цесията и вече е купил поредните задължения на "Топлофикация - София", което означава, че доставките на газ за общинското дружество са гарантирани за ноември.\nАко газа е 4 пъти по-евтин, когато ползваме 3 пъти по-малко, пита се колко пъти по-евтин ще е когато ще можем да се възползваме 3 пъти повече.Аз залагам на 4 пъти по-скъп, пък да видим.\nЧакай си да ти даде данни. А аз съм чел достатъчно за различните находища и залежи и знам какво говоря.\nIQ96 до: fon\nМоже ли малко по-конкретно? Данни?\nСамо да обясня на двамата изкуфели еничари по-долу, че капацитета на ТАР може да бъде увеличен само с помпени станции до 25 милиарда м3 на година, което Азербейджан може да доставя за 100 години напред.\nВатенка, ако четеше малко по-сериозни медии, вместо да лалаш глупocти тука, щеше да знаеш, че ппц плановете на Газпром бяха до 7 ноември да напълни хранилищата си в Русия и после да почне тия в Европа. Ама ти толкова си се вманиачил по величието и всемогъществото на Вовата, че ако той публично заповяда на слънцето да продължи да изгрява и след датата на ВОСР - като изгрее то на 8 ноември, ти ще решиш, че е благодарение на него...


Metal Hangar 18 « Апокалиптична съботна вечер в новооткрития OldSkulls Club – „При Черепите“\n« K.O.R.A. и HATE CAMPAIGN с общ концерт\nБезплатен палатков лагер на WOLF FEST – Вълчата пътека »\nАпокалиптична съботна вечер в новооткрития OldSkulls Club – „При Черепите“\nПубликувано от Goldie в 14:44 часа на 21.06.2022 г. Намира се в Български групи, Концерти, Новини, Репортажи\nСъбота вечер 18.06.2022г. още слънцето не е залязло, но в близост до влаковите линии се готви да падне мрак. Поради непредвидени обстоятелства саундчекът малко закъснява, публиката нетърпеливо се отправя към сцената, за да посрещне една от добре познатите Progressive Thrash Metal родни банди- NIGHTMARE. Като традиция, момчетата от бандата винаги поставят трибагреника на сцената, за да покажат любовта си към родината. Отварящото парче на вечерта- „Cage of hate“ с тежките вокали на Цветан Петков могат да накарат косите на хората да настръхнат. Музиката е добре подплатена със семпли, барабаните са бързи и всичко наоколо започва да се наелектризира. На шестото парче „Under the Sway of Mortality“ чухме и тежките вокали на басиста. Бандата отправи и специален поздрав към фотографа Кирил Груев с mix-a на парчетата от Ep- то- „Call of the dead“.\nNIGHTMARE Set List:\nCage of hate\nUnder the Sway of Mortality\nMedley (Call of the dead Ep)\nСлед кратка пауза на сцената излязоха MASS CONFUSION от град Враца. Не веднъж сме чували и виждали, че хората от северозапада знаят как се прави тежка музика. Още с интрото публиката изригна и пригласяше заедно с вокалиста: „Mass Confusion, Mass Confusion“. Няколко минути след това вече се заформи и пого. Определено бързите китари нахъсват тълпата да избухне и да куфее. Солидна доза траш се сипеше от сцената, публиката продължаваше да дивее и MASS CONFUSION се раздаваха без никаква умора. Между песните се вдигаха наздравици и се подхвърляха закачки към феновете. Бандата завърши с бясното изпълнение на парчето на EXODUS – „A Lesson in violence“.\nMASS CONFUSION Set list:\nThrashing The Stage\nConfusion In Reality\nRevenge For The Pain\nFeeling To Kill\nНа сцената започна да се стеле пълен мрак. Тълпата отново се подготви за поредната доза траш, любезно предоставена от варненските музиканти от група TERRAVORE. Ясно бе, че феновете не са се уморили, защото още със започването на първото парче погото бе налично. Майсторско свирене, бързи барабани, размятане на коси… Енергия кипяща отвсякъде. Вокалистът подкани публиката да вика с пълно гърло за всички участници и не пропусна да благодари на организаторите за поканата.\nTERRAVORE Set list:\nThe Chicxulub Impactor\nЧетвъртата банда на сцената бяха RAMPART. Те заредиха атмосферата с класически хеви метъл, развяваха се коси и знамена, китаристът и басистът почти не спираха да се движат по сцената. Групата непрекъснато имаше контакт с публиката, вокалистката Мария подаде микрофона към един от феновете, за да изпее част от едно от парчетата. Както всички се забавляваха и неуморно пееха и подскачаха, в един момент погледите им се спряха върху две дами, които решиха да се присъединят на сцената заедно с групата и от там да куфеят и танцуват. Това си се казва истински купон!\nRAMPART- Set list:\nApocalypse or Theater\nВечерта продължи с пълна сила и публиката тръпнеше в очакване на сцената да се качат и гостите от Сърбия – heavy/ thrash триото JENNER. Нежното присъствие на сцената започна да се вихри. Сигурна съм, че много от мъжете барабанисти са останали без думи след като видяха барабанистката на JENNER как свири. Мен лично и трите дами ме оставиха без дъх, тъй като бях супер очарована как такива нежни симпатяги могат да свирят толкова „злобно“ и „зверско“. Това беше първото участие на момичетата в България, но със сигурност публиката ни ще иска отново да ни посетят.\nJENNER– Set list:\nNight Without Dawn\n(encore) Demon’s Call\nТакава беше съботната картина – с много доволни участници и фенове в приветливия OldSkulls Club– „При Черепите“. Организаторите от Perfect Storm Events се бяха погрижили много добре всичко да изглежда на световно ниво. Едно от нещата, които ми направиха силно впечателние, е че за всички участници имаше предоставени баджове с логата на бандите, в които участват. Така организаторите показаха, че наистина „дяволът е в детайлите“.\nАвтор: Златиана Илиева – Goldie\nФотограф: Мартин Вайер (Shaggy Beard Photography)\nJenner Mass Confusion Nightmare Rampart Terravore\n#1 написан от Rock Thrashler (преди 2 седмици)\nБисовете на Terravore и Rampart не са отразени в репортажа.\nReaper (Aus) и Mass Confusion (Bul) с концерт в С...\nТурнето на австралийските метъл-пънкове Reaper „Death Comes Reapin’ over Europe“ ще мине през София на 12.05.2022 (четвъртък) в Grindhouse Skateboard Club по покана на Metal Force HMC. Европейската обиколка е в подкрепа на дебютния албум на Reaper „Viridian Inferno“, който излезе през април тази година от Dying Vicitim Prod. Нашенците Mass Confusion от Враца ще подгреят атмосферата със солиден Още...\nВрачанските траш метъли MASS CONFUSION ...\nПреди дни траш метъл бандата от Враца MASS CONFUSION пусна нова демо песен „Thrashing The Stage“. Песента ще бъде част от новия албум на групата, като скоро ще има допълнителни подробности за него. Песента ще може да чуете на живо на предстоящия им концерт с австралийската траш/спийд банда Reaper, на 12.05.2022, в клуб Grindhouse Sofia. На 20.05.2022 бандата ще забие Още...\nВарненските трашъри TERRAVORE ще направят мини-турне из страната, като то ще бъде частично споделено и от шуменската дет метъл банда CONCRETE. Обиколката обхваща 6 родни града и ще се проведе през идните 2 месеца. На различните дати ще видим и други здрави български банди. Датите са: 15.04 – Варна / Day of Execution и Poetsky 20.05 – Враца / Още...\nДовечера е концертът на GODS OF ANCIENT,...\nДовечера в малката зала на Mixtape 5 ще проведе едно от последните ъндърграунд метъл събития за годината, на което четири родни банди ще се погрижат за вашето мрачно настроение. Ето програмата:19:00 Врати19:30 37 BLACK (дуум/дет метъл)20:30 DEADSCAPE (мелодичен дет метъл)21:30 NIGHTMARE (траш/дет метъл)22:30 GODS OF ANCIENT (дет/дуум метъл) Recommend on Facebook Share on Linkedin Share via MySpace Tweet about Още...\nЗа Goldie (54 публикации)\nDUNCAN EVANS от A FOREST OF STARS с нов сингъл (0) По-късно тази година Duncan Evans, известен още като Henry Hyde Bronsdon – вокал и китарист в британската психеделик блек банда […] преди 9 години\nLEK CITY CASE от Бургас с нов сингъл (0) Бургаската рок група LEK CITY CASE издава втория си официален сингъл днес, 23.04. Премиерата на Head Error е точно в […] преди 1 година\nSOEN отлагат европейското си турне (0) От лагера на SOEN дойде една неприятна, но някак вече очаквана новина. Ето какво споделят момчетата: „Здравейте фенове, с […] преди 5 месеца\nНа този ден в ROCK и METAL – 18.05 (0) На 18 май са Родени … Lucass – Bass (ABUSIVENESS) – 1981 Elizaveat – Guitars (BLIND WITCH) – 1965 Diabolus Sylvarum – Guitars, Bass (ARSONIST LODGE) – 1981 […] преди 3 години


На корицата днес: Ели Бехар от MademoisELLIE - Webcafe.bg\nДани Блажева 15.04.2018, 13:05\nС Ели Бехар, позната в онлайн пространството като MademoisELLIE, комуникирам покрай съвместните ни проекти в модната компания, за която работи тя. Досега обаче така и не се бяхме срещали на живо. Затова, когато й звъннах, за да я поканя в проекта в ролята й на моден блогър, бях искрено учудена, че смартфона ми изписа автоматично името й.\nОказа се, че когато имаш нужда от свежа доза младежки оптимизъм и щипка естетика, съдбата си знае работата - ще те срещне Ели, я по работа, я покрай модния й блог, или в магазина на Converse, докато пазаруваме персонализирани кецове. По-скоро тя пазарува, а аз лигавя и галя обичливото й куче, на име Чарли.\nЕли е третата чаровна млада жена, която поканихме в проекта "Моята красота. Това съм аз", за да говорим за естетика, мода и да обсъдим притеснителните резултати от последните проучвания за красотата, според които образът на женската красота в списанията най-силно влияе върху самочувствието и увереността за тялото сред съвременните дами.\nТова е и причината, поради която екипът на Dove създава списанието Real Beauty Magazine. За да срещне читатели не с лустросани изкуствени образи, а с реални, пълнокръвни жени като Цветана Манева, Ева Тепавичарова, боксьорката Станимира Петрова. За да възвърне баланса, за да премахне непосилните очаквания от момичетата и за да им припомни за собствените им постижения и геройства. За да докаже, че всяка жена заслужава да застане на корицата на любимото си списание.\nНие също поехме щафетата и продължихме разговора иницииран от DOVE по темата. Тази седмица ви срещнахме с три прекрасни, позитивни, истински, красиви, млади жени, вписващи се изцяло в максимата "Моята красота. Това съм аз". Първа на страниците ни застана чаровницата Ванина Ханджийска. Втората ни среща бе с художничката с най-небрежно шик излъчване - Сирма Маркова.\nПоследна, но не и по важност, пред обектива на фотографа ни Вихро Ласков, в уютната прегръдка на Gallery 2.0 на Малките пет кьошета, се изправи и MademoisELLIE.\nНа чаша хубаво кафе, сервирано в керамичните чаши носещи неповторимия почерк на Екатерина Лашова, с Ели говорим за красотата, вдъхновението, любовта и успехите. А да, и за кучета и ветеринари.\n- Коя е Ели, когато никой в Instagram не гледа?\n- Това е лесно (смее се) - Ели е влюбена в живота, пътешествията и новите изживявания! Наскоро получих подарък тениска, на която пише "Marketing assistant – only because full-time multitasking ninja is not an actual job title". Това описва перфектно живота ми.\nИзвън социалните мрежи жонглирам между постоянна работа в маркетинг отдела на най-голямата ритейл компания в България – работя за марки като Polo Ralph Lauren и Emporio Armani, до които преди време можех само да мечтая да се докосна и уча. Успоредно, завършвам магистърска степен в същата сфера, и се опитвам да си открадвам повече време за близките и за най-добрия ми космат приятел – Чарли. Обичам да спортувам, да подреждам дома си и да пътешествам.\nА, да! (смее се) Обожавам да се разхождам из центъра на София. Отраснала съм тук, по малките улички около "Шишман", "Любен Каравелов". В последните две години често обикалям между "Оборище" и "Шипка" – тези места ми навяват много мили спомени от детството. Обожавам да скитам из тях, когато имам нужда от презареждане и да си избистря главата.\n- Как ти хрумна идеята за блога и как планираш да го развиваш в бъдеще?\n- Честно казано никога не съм имала за цел да създам блог. В последните години обаче много мои приятели, започнаха да ме търсят за съвети - за мода, за красота или за интересни нови места за хапване. И така осъзнах, че мога да създам свое собствено местенце, в който да изградя света, който искам - красив и вдъхновяващ.\nВ началото бях доста плаха, но свикнах да търпя критика и да изказвам по-уверено мнението си, дори и то да е негативно. Вярвам, че когато човек е искрен и истински, хората го усещат и оценяват. Всички сме се нагледали на лустросани образи и вече търсим автентичното, истинското, което се доближава до нас самите.\nВ бъдеще смятам да пиша в блога повече за пътешествия. Това е голяма моя страст и определено бих искала да се развивам повече в тази насока.\n- Според проучването на Dove, 9 от 10 жени смятат, че за да се чувстват уверени, трябва да правят неща, които обичат. Кои са нещата, които обичаш да правиш?\n- Толкова да съм съгласна с резултатът от това проучване! Доскоро смятах, че за да се чувствам щастлива и уверена в себе си, трябва да приличам и работя "по калъп". След няколко години работен стаж и лутане между застраховане, радио и рекламна агенция, осъзнах, че нищо не прави човек толкова щастлив, колкото успешния и ползотворен ден. От домашните задачки рано сутрин вкъщи, през заданията в офиса до завършването на блог пост късно вечер преди лягане. Няма нищо по-вдъхновяващо от това, да градиш нещо с желание и любов.\nА какво обичам аз самата ли? Обожавам да пътешествам, да откривам нови места, да запазвам интересни домове в AirBnb, да се сливам с местния живот в конкретната страна, да тичам в парка с кученцето ми, което е най-сладкото и обичливо същество на целия свят!\nВярвам обаче, че за да се чувства една жена уверена в себе си, освен своите собствени заслуги, е важно да има подкрепата и любовта на човека да себе си и на семейството си.\n- Жените, които са те направили това, което си днес, онези, на които се възхищаващ и онези, на които поне мъничко искаш да приличаш?\n- Майка ми. За съжаление, си отиде от този свят преди едва три месеца... Надявам се един ден да бъда като нея. Майка ми е човекът, който винаги ме е учил да бъда истинска, добра, работлива и уверена в себе си. И за миг не мога да си представя по-добър пример, който да следвам в живота си. Копнея един ден да раздавам поне малка частичка от позитивизма, с който тя даряваше всеки, докоснал се до нея!\nНа нея дължа цялата си любов към естетиката, към красивото, както и към уютния дом и търсенето на хармония в отношенията с хората. Мога само да бъда благодарна, че съм имала възможността да бъда възпитана и обичана от толкова силна жена. Тя винаги ми е била за пример, всеки един ден и час!\n- Кое е най-ценното женско правило, което се стараеш да следваш?\n- Да вярваш и обичаш това, което правиш. Да не позволяваш на никой да сломи позитивизма в теб.\n- Колко често една жена трябва да чува, че е красива?\n- На първо място преди всички останали, трябва да го чува от себе си - поне по няколко пъти на ден. Красотата е въпрос на себеусещане и вярвам, че когато се чувстваме добре в кожата си, това се отразява. И тогава чуваме по-често „красива си“ от заобикалящите ни хора (смее се).\n- Ако животът ти беше сентенция, цитат, реплика или заглавие на филм, как щеше да звучи?\n- "Прави днес това, което другите не искат и утре ще живееш така, както другите не могат."\n- Днес заставаш пред обектива ни като част от колаборацията ни със списанието Dove. Real Beauty magazine. Затова няма как да не питаме, кои са другите ти любими списания, от които черпиш вдъхновение?\n- Списанията, които си заслужават, за мен са две. Едното е Amica - за истински модни вдъхновения, а другото - InGlobo, което понякога ми дава повече знания и то по теми, които уж сме учили в училище.\n- На корицата на кое списание би искала да се видиш и защо?\n- Мечтая някой ден да се видя на корицата на Forbes, като част от селекцията с вдъхновяващи личности в проекта "30 под 30". Смятам, че младите хора, колкото и наивно за някои хора да звучи, могат да променят света, могат да допринесат всички ние да живеем на едно по-добро място.\n- Помолихме те да донесеш със себе си две книги по твой избор. Кои са те и защо избра тях?\nЧестно да си призная, беше ми адски трудно да избера само две книги, които харесвам.\nТази, която съм препрочитала неведнъж, е "Зеленият път" на Стивън Кинг - толкова интригуваща, истинска и оставяща без дъх! Вместо нея реших да донеса "Алиса в страната на чудесата: и стихосбирка на Дамян Дамянов, в които откривам ежедневни вдъхновения, свързани с моя живот.\nВ последно време почти няма ден, в който да не съм си повтяряла следните редове от любимото ми стихотворение на Дамян Дамянов:\nВярвам, че единствената бариера, пред която се изправяме, за да постигнем всичко онова, което искаме, сме само и единствено самите ние – всичко останало зависи от нагласата ни за дадения проблем или пречка.\nА ако има класика за мен, то "Алиса" е класиката на класиките. Защото макар да се смята за детска приказка, книгата на Луис Карол е и за "пораснали" деца – учи ни, че стига да не се страхуваме и направим крачка към неизвестното, можем да открием неща, за които не сме и мечтали!\n- Кои са любимите ти пролетни цветя, които те зареждат с настроение и защо?\n- Любимите ми пролетни цветя са жълтите лалета – как да не ги обича човек? Толкова са слънчеви и носят позитивно настроение само в мига, в който ги погледнеш. Домът ми е осеян с лалета цяла пролет. Понякога дори се чудя дали не съм обсебена от тях. За съжаление, не съм от хората, които могат да отглеждат успешно цветя вкъщи, затова красивите лалета са добър вариант за освежаване на интериора (смее се).\n- Коя ще е модната комбинация на пролет 2018? Какво ни би препоръчала като outfit?\n- Не обичам да поставям рамки – всеки човек е индивидуален и трябва да носи това, което го кара да се чувства добре и което му отива.\nОбаче, не мога да не спомена колко съм щастлива от завръщащата се мода на точките – о-бо-жа-вам ги! Пролетта трябва да е цветна, феерична, но най-вече удобна - затова моята препоръка е да съчетаете един широк панталон или дълга рокля с интересен десен (моят фаворит е черен на бели точки) - с изчистен бял топ или ризка, а като акцент нека бъдат аксесоарите, чантата, кецовете – но задължително да има цвят! Независимо от тенденциите, аз винаги залагам на много червено, червено и пак червено... чудя се, дали може човек да има зависимост към даден цвят?!\n- А цветовете на 2018, които да следваме?\n- Честно казано цветът на годината по pantone изобщо не е моят – толкова да не харесвам лилаво! Вместо това ще заложа в гардероба на любимите си свежи и силни цветове като червено, тъмно синьо, жълто и много тревисто зелено! Ако все пак лилавото е цвят, който ви допада, определено го съчетайте с жълто или оранжево – комбинацията е много приятна.\nСтайлинг: Ели Бехар\nБлагодарим на „Gallery 2.0“, сгушена на Малките 5 кьошета, за топлото гостоприемство и за търпението по време на дългата ни фотосесия. Препоръчваме ви да я посетите между 19 април и 14 май, когато графити артиста Rustwo ще я преобрази Gallery 2.0 със своята самостоятелна изложба Low Opacity. Основната тема, ще е уличното изкуство.\nТагове: webcafe, българия, бизнес, медии, политика, новини, мода, красота, лайфстайл, блогър, коментари, пътувания, развлечение, забавление, блогърка, анализи, dove, дав, моята красота, my beauty, dove my beuaty magazine, моята красота това съм аз, my beuaty magazine, multitasking ninja, ели бехар, madmoisellie\n"Не съм просто известна. Аз съм сексуално известна"


Създадена: Понеделник, 18 Януари 2016 15:58\nПоследно обновена: Понеделник, 18 Януари 2016 15:59\nНа 27 октомври 1995 година, когато доцентката гледаше под микроскоп моите резултати, на въпроса ми, как според нея, е станало това чудо на изцеление, тя отговори само с две думи: “Бог! Бог!”\nПрез 1986 година се разболях от злокачествен тумор /лимфон/ на лимфните възли. Бях повярвала в Бога от около три години и се обърнах към него с молитва за изцеление. Където и да отворех библията, винаги попадах на насърчителни думи: “Не бой се!” Аз съм с теб” “Само вярвай!” И аз наистина вярвах, че Господ Исус Христос ще ме изцери. Бях добре до месец юли 1994 година. Тогава изведнъж получих силно влошаване - левхемизация на лимфона. Приеха ме по спешност в Хематологията. Тъй като посещавах молитвените събрания за изцерения на болни при брат П. Велев, обадих се на сестрите да се молят за мен и Бог да ни открие причината за рязкото влошаване на здравословното ми състояние, за да мога да се изповядам и покая за всеки грях. За мен се молеха много братя и сестри.\nНякои от тях постеха и ме посетиха в болницата. Посети ме и брат Велев, пред когото искрено се изповядах и му казах, че искам да си отида от този свят очистена от греховете, опростена и спасена. Като четях “Мирния договор на грешника с небесното царство”, книгата “Изцерение чрез вяра в Бога” от П. Велев и книгата “Изцерение чрез вяра “ от Осборн, направих си равносметка на живота, който съм водила в последните години. Изповядах се по “Мирния договор” и се отрекох от смъртните и окултните грехове. Отрекох се от наследствените грехове, неправдите, беззаконията и пороците на родителите ми и техните родители до четвърто поколение. Отрекох се от греховете на мъжа ми и на родителите и прародителите му до четвърто поколение. Обещах на моя Спасител, че ще Му служа и ще Го следвам, колкото и да ми е трудно.\nБлагодаря на Бога и на всички братя и сестри, които постиха и се молиха за мен, защото Господ чу молитвите ни.\nОще в началото на заболяването, видях светъл облак над леглото ми в болницата, който се издигаше към тавана. Усетих че ме, завладява Божият мир, спокойствие и сигурност. Започнах бързо да се възстановявам. На 24- тия ден бях изписана от болницата и макар да бях доста слаба, с напълно окапала коса, продължих да посещавам молитвените събрания за изцеления на болни и не пропуснах да прославям Бога и да заявявам, че Господ Исус Христос е моят Изцерител и в Неговите рани аз съм изцерена. Продължавах да се боря и с Божията помощ да отстранявам някои грешки в живота ми и да се поправям, за да бъда напълно очистена от греховете.\nИ ето че през месец май 1995 година стана чудото. Доцент Л. П. Ми каза, че имам пълна промяна в кръвната картина. Направиха ми пункция и едно друго важно изследване, от които се установи, че болестта ми е преминала от злокачествена в хронична - съвсем различна от първото смъртоносно заболяване. Спряха ми всички лекарства и хемиотерапията. Показах изследванията на други двама лекуващи лекари и те, като видяха резултатите, вдигаха рамене и се чудеха какво да кажат. Доктор Е. Н. Каза: “ Необяснимо! Необичайно!” Обясниха ми, че никога не съм била по-добре от сега. Попитах доцент Л.П. Имала ли е такъв случай в своята практика и тя ми отговори, че не е имала. С радост им казах, че вярвам в изцерителната сила на Господ Исус Христос.\nНа 27 октомври 1995 година, когато доцентката гледаше под микроскоп моите резултати, на въпроса ми, как според нея, е станало това чудо на изцеление, тя отговори само с две думи: “Бог! Бог!” Това беше достатъчно потвърждение, за резултата от вярата ни в Господа Исуса Христа, Който ни показа, че това което е невъзможно за човеци е възможно за него, защото за Него всичко е възможно и няма нищо невъзможно. Нека бъде слава на името Му отсега и во веки веков! Амин!


Цацаров поиска закриване на фондация, финансирала кампания на ДОСТ - По света и у нас - БНТ Новини\nЦацаров поиска закриване на фондация, финансирала кампания на ДОСТ\nГлавният прокурор Сотир Цацаров поиска закриване на фондация, която незаконно е финансирала кампанията на партия ДОСТ на последните парламентарни избори. Това съобщиха от държавното обвинение.\n10:40, 20.10.2017 (обновена)\nЕдинственото оцеляло писмо от борда на Титаник отива на търг\nБрекзит е във фокуса на втория ден от срещата на Европейския съвет в Брюксел\nФорум "10 години членство в ЕС: бъдещи перспективи" се провежда в Русе\nКриза за медицински специалисти в Спешната помощ в Русе\n76 свободни позиции за младежи заявиха работодатели в Русе\n12 акта за шумни сватби в Пловдив\nВ Окръжния съд в Кърджали е внесено искане за прекратяване на сдружение с нестопанска цел „Асоциация Бату платформ" гр. Кърджали - заради дейност, която противоречи на Конституцията, на законите и на добрите нрави, се казва в съобщението.\nЧрез фондацията е осигурено финансиране на кампанията на ДОСТ с анонимно дарени средства с неустановен произход. Прокуратурата е установила, че през март тази година сдружението е получило 100 000 лв. от неизвестен дарител, които са били преведени през турска банка.\nС парите са купени захар, брашно, ориз, макарони и други хранителни продукти, които са били разпределени в пакети по 30 лева. Те са били раздавани на български граждани - мюсюлмани, за да бъдат мотивирани да гласуват за ДОСТ.\nРумяна Арнаудова, говорител на главния прокурор: Всички доказателства, които са събрани са, че е осъществена на практика една мащабна предизборна кампания, която е финансирана от тази асоциация на територията на цялата страна. Незаконните дарения не могат да бъдат част от предизборната кампания, на която и да е политическа партия. Това е забранено и от закона, и от Конституцията.\nОт пресцентъра на ДОСТ разпространиха официално съобщение, в което посочват, че ДОСТ няма никакво отношение към фондация "Асоциация Бату платформ". Единствените хранителни продукти, които партията е раздавала в Кърджали и полицията впоследствие е спряла, са закупени със средства на самата партия в размер на 8400 лева. От партията разпространиха и фактура за закупените продукти от кърджалийска фирма.\nДиректорът на ЦРУ: Руската намеса не е повлияла на изборите в САЩ\nВъв Варна започва благотворителната инициатива "Изкуството за деца в нужда"


Последни дни от преброяването: Ще успеят ли преброителите да посетят всички адреси? - По света и у нас - БНТ Новини\n08:14, 26.09.2021 (обновена)\nСедмица остава до крайния срок за преброяването на населението в страната. Досега в шест области вече са преброени 50% от населението. Над 3 милиона и 200 хиляди българи успешно са попълнили онлайн формуляра. Какви проблеми срещат преброителите и ще има ли домакинства, които ще останат непреброени, провери екип на БНТ.\nРоза Бояджиева е един от преброителите, който отговаря за два преброителни района в Благоевград. 7 дни преди крайния срок, тя вече е посетила 80% от домакинствата.\n"Аз съм попълнила 50-те карти, получила съм 40 кода, имаме информация за 40 жилища, които са необитаеми и винаги задавам въпроса - "Каква е причината? - отговорите са или в чужбина или някаква друга". Но все пак за тези 40 жилища, аз трябва да попълня едни карти за всяко едно необитавано жилище", заяви преброителят Роза Бояджиева.\nПри повечето адреси, които Роза е посетила, хората вече са се преброили електронно. А на все още непреброилите се им обяснява какви са възможностите.\n"Когато дадено лице се колебае как да постъпи, аз му помагам и казвам, ако вие имате възможност и си отделите време и намерите подходящо място, веднага ще попълним карта. Ако нямате възможност, аз съм си подготвила мой телефон за връзка, депозирам телефона и ги моля, в момента, в който се преброят по електронен път, да ми се обадят и да съобщят този петнадесет цифрен код", допълни Роза Бояджиева.\nЖителите на квартал "Еленово", който е един от най-населените в Благоевград, са използвали и двете възможности, за да се преброят.\nСъгласно инструкциите, определени от националната статистика, преброителите имат правото да задават въпроси, които се съдържат в преброителните карти. Те нямат право да изискват лични карти, попълване на декларации или полагане на някакъв подпис.


Пет месеца няма след от 34-годишния Владимир Петков\nКлючови думи: Владимир Петков, търси се, издирва се\n28 Октомври 2020, Сряда, 11:20 ч.\nБлизките му се опитват да го открият\nВече 5 месеца 34-годишен мъж е в неизвестност. Близките на Владимир Петков се опитват да го открият, а сестра му Ирена Славова призовава, ако някой има информация, да се обади в МВР. Владимир Петков напуска жилището си в София на 26 май в 9 часа сутринта и от тогава не е бил виждан.\nМъжът е бил в депресия и трябвало да отиде на лекар. Това обаче не се е случило. За последно се е чул по телефона с майка си, разказва сестра му пред Нова тв. Подаден е сигнал в 7-о Районно управление на полицията. Телефонът на Владимир е бил включен през първите три дни след изчезването му, разказва неговата сестра.\nПолицията е локализирала последната клетка, с която се е свързало мобилното устройство – тя е била в района на квартал "Драгалевци".\nЗико: Счупването на ръката ми е сериозно Ще си оближите пръстите, толкова е вкусен този азербайджански люля кебап 3 зодии, които биха оцелели на самотен остров Вижте какво наследство остави Марадона на многобройните си наследници Ковид-19 тръшна Николета Лозанова


Сага за Виена Брукс. Книга 3: Пътуване към Калифорния - Ерна Холиър\nСага за Виена Брукс. Книга 3: Пътуване към Калифорния\nВ последната книга от трилогията, ще станете свидетели на това, какво може да постигне едно бедно и неграмотно момче, което копнее за солидно образование, грижовна съпруга и уютен дом. Превратностите на живота ще ще го направят по-силен.\nСага за Виена Брукс. Книга 2: Златното пътуване\nСага за Виена Брукс. Книга 1: Пътуване в пустинята\nСага за Виена Брукс или истинска история за една любов. Книга 3\nОще книги от Ерна Холиър


И дим да го няма… Арестант избяга без да тича от полицията в Разград - BG VOICE\nИ дим да го няма… Арестант избяга без да тича от полицията в Разград\nЗадържан, с повдигнато обвинение за теглене на пари от чужда дебитна карта, избяга хладнокръвно от сградата на областната дирекция на МВР в Разград и изправи на нокти службата, малко след като бил арестуван.\nЗа арестана в два последователни дни съобщи Апелативната прокуратура във Варна – първият ден за това, че е хванат, а втория – че го търсят под дърво и камък, пише „Монитор“.\nМъжът се казва Емил Невенов Великов и е на 28 години. Във вторник той бил задържан с постановление на Окръжната прокуратура в Разград за срок до 72 часа за кражба в условията на опасен рецидив и теглене на пари от чужда дебитна карта.\nСлед задържането му бил откаран в сградата на ОД на МВР в Разград и там го разпитал разследващ полицай. В кабинета на дознателя му било повдигнато и обвинение.\nВеликов трябвало да подпише протокола за разпита и постановлението, с което го привличат, на униформения му се наложило обаче да излезе от кабинета си, както казват от прокуратурата „за да окаже методическа помощ на свой колега“.\nВеликов бил уж оставен за наблюдение на друг разследващ полицай, който пък си имал свои задачи.\nЗадържаният се възползвал, най-спокойно излязъл от кабинета, в който го разпитвали, минал под носа на постовия полицай и така без да тича избяга.\nВеднага започнало издирването му, но до сутринта в сряда издирвателните мероприятия не дали резултат. Започнало е издирване на беглеца в цяла България, наложена му е забрана да напуска страната.\nОще по тематаарестантбягстводебитна картадознателзадържанкражбаполицияРазград\nБългарин би и ряза пръстите на българка в Атина